**টন** পরিমাপের একটি একক। এককটির একটি সুদীর্ঘ ইতিহাস রয়েছে। কালের পরিক্রমায় এর বহুমুখী অর্থ ও প্রয়োগ সৃষ্টি রয়েছে। প্রধানত ভরের একক হিসেবে এটি ব্যবহৃত হয়। তবে শুরুতে আয়তন পরিমাপের একক হিসেবে টন ব্যবহৃত হত। এখনো কার্গো জাহাজের ধারণক্ষমতা পরিমাপে টন এককটি ব্যবহৃত হয়। সম্প্রতি শক্তি পরিমাপ, কিংবা "ট্রাক শ্রেণিবিন্যাস"-এর ক্ষেত্রে "টন" এককটি ব্যবহৃত হয়। কথ্যভাষায়-ও টন এককের প্রয়োগ বিদ্যমান।

"টান(Tun)" শব্দ থেকেই টন শব্দের উৎপত্তি। এর অর্থ হলো সর্বোচ্চ ধারণক্ষমতাসম্পন্ন পাত্র। এ ধরনের পাত্র ১৭৫-২১৩ ইম্পেরিয়াল গ্যালন (২১০-২৫৬ আমেরিকান গ্যালন ;৮০০-৯০০ লিটার) তরল ধারণ এবং ৬০ ঘনফুট জায়গা দখল করতে পারত। 

ইম্পেরিয়াল টন নামে যুক্তরাজ্যে একটি একক প্রচলিত ছিল। এক ইম্পেরিয়াল টন ২,২৪০ পাউন্ডের (১,০১৬ কিলোগ্রাম) সমান। ১৯৮৫ সালে প্রণীত যুক্তরাজ্যের পরিমাপ আইন কার্যকর হওয়ার পরে অনেক পূর্বে প্রচলিত একক বাতিল হয়ে যায়; এগুলোর মধ্যে ইম্পেরিয়াল টন এককটিও রয়েছে। ১৯৬৫ সাল থেকে যুক্তরাজ্যে মেট্রিক এককের প্রবর্তন শুরু হলে "মেট্রিক টন" নামে নতুন একটি একক ব্যবহারের সূচনা হয়।

যুক্তরাষ্ট্র ও কানাডায় এক টন কথাটির অর্থ ২,০০০ পাউন্ড (৯০৭.১৮৪৭৪ কিলোগ্রাম)।

২২৪০ পাউন্ড টন পরিমাপকে বলা হয় "লম্বা টন "(Long ton), যেখানে ২০০০ পাউন্ড টন "খাটো টন"(Short ton) নামে পরিচিত। ইংরেজি Tonne ও Ton উভয় শব্দের উচ্চারণই টন। প্রথমোক্ত শব্দটিকে দ্বিতীয় শব্দ থেকে স্বাতন্ত্র্য দানের লক্ষ্যে যুক্তরাষ্ট্রে মেট্রিক টন কথাটি ব্যবহৃত হয়। প্রথম শব্দের ক্ষেত্রে যুক্তরাজ্যে e বর্ণ উচ্চারণ করার নীতি প্রচলিত রয়েছে 
, অর্থাৎ শব্দটি টোনে উচ্চারিত হয়। তবে কোনো কোনো বিশেষ ক্ষেত্রে "টোনে" শব্দের পরিবর্তে মেট্রিক টন কথাটি ব্যবহৃত হতে পারে। 

মেট্রিক টন ও লম্বা টনের পরস্পর পরিমাপগত পার্থক্য প্রায় ১১%। এদের উভয়ের সাথে খাটো টন পরিমাপটির পার্থক্য ১.৬%। সাধারণত "টন"-কে কথ্যভাষায় ব্যবহৃত সবচেয়ে ভারী একক বিবেচনা করা হয়।

জায়গার আয়তনমিতিক পরিমাপেও টন এককটির উল্লেখযোগ্য অবদান রয়েছে। ৩৫ থেকে ১০০ ঘনফুট (০.৯৯ থেকে ২.৮৩ ঘনমিটার) আয়তনবিশিষ্ট স্থানের ধারণক্ষমতা বুঝাতে প্রায়ই "টন" একক ব্যবহৃত হয়। 

শক্তির একক-রূপেও টনের ব্যবহার পরিলক্ষিত হয়। কী পরিমাণে কয়লার দহন হলো কিংবা টিএনটি (ট্রাই নাইট্রো টলুইন) বিস্ফোরিত হলো, সেটি বুঝাতে এ এককের প্রয়োগ বিদ্যমান।

রেফ্রিজারেটর বা শীতলীকরণ যন্ত্রের ক্ষেত্রে টন শব্দটি ক্ষমতার একক হিসেবে ভূমিকা রাখে। এক্ষেত্রে "শীতলীকরণ টন" বা টন অব রেফ্রিজারেশন ধারণাটি জনপ্রিয়তা লাভ করেছে। প্রতিদিন এক খাটো টন বরফকে গলিয়ে পুনরায় ঘনীভূত বা ঠাণ্ডা করতে ব্যয়িত শক্তির পরিমাণই হলো টন অব রেফ্রিজারেশন। এক খাটো টনের ১⁄২৪ অংশ-কে বরফকে গলিয়ে ঘনীভূত করে ব্যয়িত শক্তির পরিমাণ-কে বলা হয় "শীতলীকরণ টন/ঘণ্টা"।

ভর/ওজনের এককরূপে
----------------

ভর বা ওজনের ক্ষেত্রে বিভিন্ন ধরনের "টন" পরিমাপ রয়েছে। যেমন: 

1. খাটো টন
2. লম্বা টন
3. টোনে বা মেগাগ্রাম
4. খাটো-ভর টন
5. "ডেডওয়েইট" টন
6. "হার্বার টন" (দক্ষিণ আফ্রিকায় ব্যবহৃত হতো)
7. "অ্যাসে" টন

দ্রষ্টব্য: লম্বা টন বা ইম্পেরিয়াল টন ২০ হান্ড্রেডওয়েইটে বিভক্ত। ২০ হান্ড্রেডওয়েইট আট স্টোনে আর ১ স্টোন ১৪ পাউন্ডে বিভক্ত।

আয়তন পরিমাপের ক্ষেত্রে
-----------------------

আয়তন পরিমাপের ক্ষেত্রে টন এককের বহুমুখী ব্যবহার রয়েছে। যেমন-

1. স্থানান্তর টন বা ডিসপ্লেসমেন্ট টন
2. পরিমাপ টন বা পণ্য হিসাবকারী টন
3. রেজিস্টার টন (কার্গো ধারণক্ষমতাসম্পন্ন জাহাজের ক্ষেত্রে ব্যবহৃত হয়)
4. ওয়াটার টন( ব্রিটেনে পেট্রোলিয়াম পণ্য পরিমাপে ব্যবহৃত হয়)

শক্তি পরিমাপের ক্ষেত্রে
-----------------------

শক্তি পরিমাপের সুবিধার জন্য অনেকগুলো টন একক ব্যবহৃত হয়। যেমন-

1. টিএনটি টন
2. টিএনটি কিলোটন
3. টিএনটি মেগাটন
4. শীতলীকরণ টন(টন অব রেফ্রিজারেশন)

কথ্য ভাষায়
-----------

ব্রিটেনে অনেক সময় "টন" কথাটি একশ বুঝাতে ব্যবহৃত হয়। যেমন-"মাইকেল এক টন বেগে গাড়ি চালাচ্ছিল" - এ কথা বললে বুঝতে হবে প্রতি ঘণ্টায় তার গাড়ির গতিবেগ একশ কিলোমিটার। নেদারল্যান্ডে এক টন টাকা এক লক্ষ (১,০০,০০০) টাকা বুঝাতে ব্যবহৃত হয়। আবার ফিনীয় ভাষায় টন কথাটি ১,০০০ বুঝায় (এক টন টাকা ফিনীয় ভাষায় ১,০০০ টাকা)

তথ্যসূত্র
---------

1. ↑  "Naval Architecture for All"। *web.archive.org*। ১০ অক্টোবর ২০০৮। Archived from the original on ১০ অক্টোবর ২০০৮। সংগ্রহের তারিখ ৮ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: বট: আসল-ইউআরএলের অবস্থা অজানা (link)
2. ↑  A Dictionary of Weights, Measures and Units, Oxford University Press
3. ↑  Branch, Legislative Services (২১ জুন ২০১৯)। "Consolidated federal laws of canada, Weights and Measures Act"। *laws-lois.justice.gc.ca*। ২৮ সেপ্টেম্বর ২০২০ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
4. ↑  "Home : Oxford English Dictionary"। *oed.com*। ১৩ অক্টোবর ২০২০ তারিখে মূল থেকে আর্কাইভ করা। সংগ্রহের তারিখ ৮ অক্টোবর ২০২০। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
5. ↑  MacRae-Hall, John (২২ ফেব্রুয়ারি ২০১১)। "A Deniable Asset"। iUniverse – Google Books-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)
6. ↑  "A Description of Holland: Or, The Present State of the United Provinces. Wherein is Contained, a Particular Account of The Hague"। J. and P. Knapton। ৮ অক্টোবর ২০২০ – Google Books-এর মাধ্যমে। উদ্ধৃতি টেমপ্লেট ইংরেজি প্যারামিটার ব্যবহার করেছে (link)